Fechet: 'Peste 100.000 de noi locuri de muncă verzi vor fi create în România, până în 2050'
Energia regenerabilă nu este doar despre un mediu mai curat, ci și despre noi tehnologii și crearea a peste 100.000 de noi locuri de muncă 'verzi' în România, până în 2050, a declarat, joi, ministrul Mediului, Apelor și Pădurilor, Mircea Fechet, în deschiderea evenimentului Green Energy Expo  and  Romenvirotec, de la Romexpo.